Szekulada (nah.: "xocolotl" - goszko woda) – wyrōb cukerniczy uōnaczōny s miazgi kakaowyj, fetu kakaowygo (masło kakaowe) abo fetu cukerniczygo, czygoś do słodzynio a inkszych dodatkōw. Wytwarzano je uōna nojczyńści we postaci tabulek. We niykerych krajach, gōwniy we Meksyku, powszychnijszo je szekulada we postaci napoju na wodzie, mleku abo inkszym płyniy. Rzodzi trefio sie szekulada sproszkowano abo we granulkach. Przodni tajlōng: Goszko – składo sie ze masła kakaowygo, proszku kakaowygo a cukru, roz a kedy ze niywielgōm domiyszkōm wanilije. Zawiero przynojmnij 70% produktōw ze kakaowyj miazgi a powinno być przigotowywano we tymperaturze 31,1–32,7 °C. Zawiyro 2–5 rozōw wiyncyj teobrominy niż mlyczno. Mlyczno – we jeji skłod wchodzi tyż mlyko abo proszyk mlyczny i wanilijo, a zowartość kakao niy przekraczo 50%. Tymperatura uōnaczynio mo 28,9–30,5 °C. Zwykle szekulada ta zawiero niy mniyj niż 25% suchyj kakaowej masy we sumie, 14% suchyj mlycznyj masy, 2,5% suchyj ôdfetowanyj masy kakaowej, 3,5 % fetu mlycznygo a 25% fetu razem. Bioło – niy zawartości kakaowygo proszku. We nojlypszich szekuladach tyj zorty je ino do 33% kakaowygo masła. Tymperatura wytwarzanio 27,9–30,5 °C. Niykerzy uwożajōm, iże tyn wyrōb niy je szekuladom ze wzglyndu na niskōm zawortość kakaowygo masła. Deserowo Szekulady byndōnce mieszoninōm roztomajtych składnikōw ze inkszych zort szekulad: Bakalijowo Ôrzychowo szekulady ze ôwocōma, likerkōma a inkszymi dodotkōma Zorty szekulady. Szekulada „couverture” je wyrobym ôtrzymonym ze wyrobōw kakaowych a cukrów, zawiero niy mnij niż 35% suchyj masy kakaowyj, we tym: 1) niy mnij niż 31% fetu kakaowygo; 2) niy mnij niż 2,5% niyfetowyj suchyj masy kakaowyj. We produktoch szekuladopodobnych zawortość kakao niy przykraczo 7% cołkej masy. Wiynkszość producyntōw lo uzyskanio gładkij, jydnorodnyj struktury dodowo do szekulady lecytyna sojowo (E322), abo PGPR (polirycynoyoleinion poliglicerolu – E476), co pozwalo zmniyjszyć zawartość drogiygo masła kakaowygo a ôbniyżyć lepkość masy.